Engene mod nord og syd går over i [[Littorinahavet|littorinaskrænt]]er med karakter af [[overdrev]]. Nærmest skrænterne findes kærpartier.
==Flora==
På engene ved vigen findes en zonering af vegetationen betinget af saltpåvirkninger yderst og fersk grundvandspåvirkning ved foden af skrænterne. 
Områdets største botaniske værdier er knyttet til rigkærene, som er bemærkelsesværdige i kraft af deres størrelse og ikke mindst deres mangfoldighed af sjældne og halvsjældne plantearter, f.eks  de to [[rødliste]]de og fredede [[orkide]]er [[langakset trådspore]] og [[hvidgul gøgeurt]] (en underart af [[kødfarvet gøgeurt]]). Fra engene og skovene ved Udby Vig kendes 10-15 forskellige arter af orkideer, men enkelte er dog ikke set de seneste år og flere er blevet sjældne.<ref name=Dn/> 
==Fredningen==
I [[1970'erne]] blev nogle [[botaniker]]e opmærksomme på, at engene ved Udby Vig endnu rummede en enestående artsrig [[Flora (botanik)|flora]] udviklet gennem århundreders [[høslæt]] og græsning. [[Amt]]ets naturafdeling prioriterede engene som ''biologisk kerneområde'' i 1985, og i 1990 blev der af [[Danmarks Naturfredningsforening]], [[Holbæk Kommune]] og [[Vestsjællands Amt]] i fællesskab rejst [[fredningssag]] for området. På grund af mange [[lodsejer]]es generelle uvilje og særinteresser, tog sagsbehandlingen tid, og først i 1997 var [[fredningsnævn|fredningsnævnet]] klar med en afgørelse, som med mindre justeringer blev stadfæstet i [[Naturklagenævnet]] 1998.<ref name=Dn/><ref>[https://www2.blst.dk/nfr/07899.00.pdf Fredningskendelsen] </ref> 
==Kilder og henvisninger==
{{reflist}}
{{Billedesavnes}}
[[Kategori:Fredede arealer i Danmark]]
[[Kategori:Lokaliteter i Holbæk Kommune]]
[[Kategori:Isefjorden]]
[[Kategori:Vige i Danmark]]
{{Coord|55|45|38.55|N|11|45|0.62|E|type:waterbody_region:DK|display=title}}
Vand Naturbeskyttelse